
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

' Εγκριση γενικού πολεοδομικού σχεδίου του οικισμού Λεωνιδίου 

του Δήμου Λεωνιδίου (Ν. Αρκαδίας). 1 

Αναστολή οικ. εργασιών και χορήγησης οικ. αδειών στο οικ. τετρά¬ 
γωνο του Δήμου Καλαμαριάς (Ν. Θεσσαλονίκης) που περικλείε¬ 
ται από τους δρόμους Ιπποκράτους, Ιουστινιανού, Εμ. Παπά 

και Θουκυδίδου για τη δημιουργία Νηπιαγωγείου. 2 

Αναστολή οικ. εργασιών και χορήγησης οικ. αδειών στο οικ. τετράγωνο 
που περικλείεται από τους δρόμους Βιζύης, Δορυλαίου, Καλλιπόλεως 
και Καισαρείας στην Κάτω Τούμπα του Δήμου Θεσσαλονίκης. .. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

ΑριΟ. 16239/556 (1) 

Έγκριση γενικού πολεοδομικού σχεδίου του οικισμού Λεωνιδίου 
του Δήμου Λεωνιδίου (Ν. Αρκαδίας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του Ν. 1337/83 (ΦΕΚ 33/Α) και ειδικότερα το άρθρο 
3 αυτού. 

2. Τις διατάξεις του Ν. 1558/1985 (ΦΕΚ 137/Α) και ειδικότερα το 
άρθρο 23 παράγρ. 1. 

3. Την υπ’ αριθ. 51795/2025/16.7.85 απόφαση του Υπουργού Χω¬ 
ροταξίας, Οικισμού και Περιβάλλοντος «Κίνηση της διαδικασίας σύνταξης 
του Γενικού Πολεοδομικού Σχεδίου Λεωνιδίου Ν. Αρκαδίας (ΦΕΚ 
390/Δ)». 

4. Το υπ’ αριθ. ΑΠ οικ. 44 ΕΠΑ/20.3.1985 έγγραφο του Τμήματος 
Πολεοδομίας και Πολεοδομικών Εφαρμογών προς τους αρμόδιους φορείς. 

5. Την υπ’ αριθ. 677/28.7.1985 γνωμοδότηση του δημοτικού Συμβου¬ 
λίου Λεωνιδίου. 

6. Το υπ’ αριθ. ΑΠ 11029 ΕΠΑ/10.10.1985 έγγραφο της Νο¬ 
μαρχίας Αρκαδίας, Δ/νση Γεωργίας. 

7. Το υπ’ αριθ. ΑΠ. 823/31.5.1985 έγγραφο της Νομαρχίας 
Αρκαδίας, Δασαρχείο Κυνουρίας. 

8. Το υπ’ αριθ. ΑΠ/ΥΠΠΕ/2η ΕΝΜ/Φ05-ε/14.6.1985 έγγραφο 
του Υπουργείου Πολιτισμού και Επιστημών, 2η Εφορεία Νεστέρων Μνη¬ 
μείων. 

9. Το υπ’ αριθ. ΑΠ. 9433/676/16.5.1985 έγγραφο της Δ/νσης 
Εσωτερικών ΤΥΔΚ. 

10. Το υπ’ αριθ. ΑΠ. 2258/10.6.1985 έγγραφο του Υπουργείου 
Εθνικής Οικονομίας, Υπηρεσία Περιφερειακής Ανάπτυξης Πελοποννή- 
σου και Δυτικής Στερεάς Ελλάδας. 

11. Το υπ’ αριθ. ΑΠ. 520520/10.6.1985 έγγραφο του Ελληνι¬ 
κού Οργανισμού Τουρισμού Δ/νση Β. 


12. Το υπ’ αριθ. ΑΠ. 2297/9.10.1985 έγγραφο της Νομαρχίας 
Αρκαδίας Δ/νση Τεχνικών υπηρεσιών. 

13. Το γεγονός ότι οι λοιποί φορείς δεν απάντησαν μέχρι σήμερα. 

14. Την υπ’ αριθ. 9/23.7.86 γνωμοδότηση του Συμβουλίου Χωρο¬ 
ταξίας, Οικισμού και Περιβάλλοντος Νομού Αρκαδίας, αποφασίζουμε: 

1) Εγκρίνεται το γενικό πολεοδομικό σχέδιο (Γ.Π.Σ.) του οικισμού 
Λεωνιδίου του Δήμου Λεωνιδίου όπως τα όριά του προσδιορίζονται 
με κόκκινη γραμμή στο χάρτη Π — 1.11 σε κλίμακα 1:5.000. 
Κυρίως το ως άνω σχέδιο περιλαμβάνει: 

Α.— Την πολεοδομική οργάνωση του οικισμού Λεωνιδίου για πλη- 
θυσμιακό μέγεθος της τάξεως των 3.800 κατοίκων με: 

α) Την ένταξη σε σχέδιο πόλης του προϋφισταμένου του έτους 1923 
οικισμού, την επέκτασή του σε εκτάσεις πυκνοδομημένες, αραιοδομη- 
μένες, και αδόμητες συνολικής επιφάνειας 1300 στρέμ. περίπου και 
τη δημιουργία 5 πολεοδομικών ενοτήτων μέσης πυκνότητας 136, 
154, 130, 130, 120 κατοίκων/Ηα και μέσου συντελεστή δόμησης 
κατά πολεοδομική ενότητα 0,85, 0,90,0,80, 0,80 0,80 αντίστοιχα, 
όπως φαίνονται στο χάρτη Π — 1.4,1.5. 

β) Τον προσδιορισμό των χρήσεων γης,όπως φαίνεται στους χάρτες 
Π — 1.2, 1.3.2 και Π — 1.11 σε κλίμακα 1:5.000 και ειδικότερα: 

— Διατήρηση του σημερινού κέντρου και ανάπτυξή του με παράλληλη 
ανάπτυξη τοπικού κέντρου στον Κοίλασσο. 

— Διατήρηση της σημερινής μορφής γενικής κατοικίας σε όλη την 
περιοχή του Γενικού Πολεοδομικού Σχεδίου. 

— Οργάνωση των εγκαταστάσεων εκπαίδευσης με τη διατήρηση του 
υπάρχοντος γυμνασίου — λυκείου, την επέκταση του χώρου του δημοτι¬ 
κού σχολείου, τη χωροθέτηση δεύτερου δημοτικού σχολείου την περιοχή 
Στάη και τη χωροθέτηση δύο καινούριων δημοτικών σχολείων. 

— Οργάνωση των εγκαταστάσεων πρόνοιας με τη διατήρηση του υπάρ¬ 
χοντος παιδικού σταθμού, τη δημιουργία δεύτερου παιδικού σταθμού και 
τη μεταφορά του γηροκομείου στο κτίριο του σημερινού νοσοκομείου το 
οποίο θα πάψει να λειτουργεί μετά την ανέγερση του κέντρου υγείας. 

— Δημιουργία κέντρου υγείας στο χώρο που έχει ήδη καθοριστεί. 

— Επέκταση του χώρου του σημερινού γηπέδου για τη δημιουργία 
αθλητικού κέντρου. 

— Οργάνωση των πολιτιστικών λειτουργιών με τη δημιουργία 
πνευματικού πολιτιστικού κέντρου σε παλιό κτίριο αποθηκών, τη 
χωροθέτηση πολιτιστικών λειτουργιών στο διατηρητέο παλιό σχο¬ 
λείο της Βασκίνας, στο κτίριο του συλλόγου «το Λεωνίδιο», τη 
λειτουργία πινακοθήκης σε κτίριο κοντά στο υπάρχον δημοτικό 
σχολείο και τη δημιουργία υπαίθριου θεάτρου νοτιοδυτικά του 
οικισμού κοντά στο αθλητικό κέντρο. 

— Οργάνωση ελεύθερων χώρων με τη δημιουργία μικρού πάρκου 
στην περιοχή ΣΙΟ και παιδικών χαρών σε χώρο κοντά στο νηπιαγω¬ 
γείο και γηροκομείο και κατά μήκος των παραποτάμιων δρόμων. 

— Ανάπτυξη τουρισμού και λειτουργιών αναψυχής στην περιοχή Πλάκας 
και Λάκου. 

— Χωροθέτηση των χώρων στάθμευσης Ι.Χ. αυτοκινήτων δίπλα 
στις χρήσεις: περίθαλψη - κέντρο υγείας: ΡΑΚΚΙΝΟ για 80 αυτοκί¬ 
νητα, αθλητισμός - αθλητικό κέντρο: ΡΑΚΚΙΝΟ για 200 αυτοκίνητα, 

Ν.Δ. περιοχή: ΡΑΚΚΙΝΟ για 160 αυτοκίνητα, απομόνωση του ΡΑΒ- 
ΚΙΝΟ που προβλέπεται δίπλα στα σχολεία. 

γ) Τη γενική εκτίμηση των αναγκών σε γη για κοινωνική υπο¬ 
δομή σε επίπεδο πόλης και την κατανομή των αναγκών σε γη για 
κοινωνική υποδομή στις πολεοδομικές ενότητες όπως αναφέρεται 
στους πίνακες Α—11.2.1α,Α—11.2.3. 

δ) Την οργάνωση της μεταφορικής υποδομής όπως φαίνεται στο χάρτη 
Π—2.1.2 σε κλίμακα 1 5.000. Βασικότερες παρεμβάσεις είναι: 

— Δημιουργία βασικών αξόνων κυκλοφορίας κατά μήκος των όχθεων 
του ποταμού Δάφνωνα για την εξυπηρέτηση της διερχόμενης υπεραστικής 
κυκλοφορίας. 

— Βελτίωση και οργάνωση υφιστάμενου εσωτερικού οδικού δικτύου. 

— Μεταφορά του σταθμού ΚΤΕΛ και δημιουργία σταθμού φορτη¬ 
γών στις παρυφές του οικισμού στο δρόμο προς την Πλάκα. 

— Δημιουργία δύο χώρων στάθμευσης στη βόρεια και νότια άχθη του πο¬ 
ταμού. 

— Επέκταση λιμενικών εγκαταστάσεων στην Πλάκα. 

ε) Τον καθορισμό ζωνών. 

α. Οικονομικών και θεσμικών κινήτρων και πολεοδομικών μηχανισμών 
όπως φαίνονται στο χάρτη Π—1.7 σε κλίμακα 1:5.000 και ειδικότερα: 

— Ζώνη Ειδικής ενίσχυσης (ΖΕΕ) σε τμήμα του οικισμού. 

β. Τη λήψη μέτρων προστασίας του περιβάλλοντος όπως φαίνεται 
στο χάρτη Π-1.9 σε κλίμακα 1:5.000 με: 

— Τον καθορισμό ζώνης προστασίας αρχιτεκτονικού συνόλου παραδοσια¬ 
κής κληρονομιάς. 

γ. Τις προτάσεις για τα απαραίτητα έργα και μελέτες δικτύων υποδομής 
όπως φαίνονται στους χάρτες Π—2.3.2, 2.4.2, Π—2.6.2, Π—2.7.2 και ει¬ 
δικότερα: 

α) Ύδρευση 

— Βελτίωση υπάρχοντος δικτύου ύδρευσης και επέκτασή του 
στις περιοχές επέκτασης του σχεδίου. 

β) Αποχέτευση όμβριων ακαθάρτων. 

— Διευθέτηση ποταμού με την κατασκευή των παραποτάμιων οδών αλλά 
και μέχρι τη θάλασσα για την προστασία της πεδινής καλλιεργήσιμης έκτα¬ 
σης. 

— Κατασκευή αγωγών όμβριων κυρίως με κάλυψη υφιστάμενων ρεμά¬ 
των. 

— Κατασκευή δικτύου αποχέτευσης ακαθάρτων που θα συμπεριλά- 
βει και τις περιοχές Πλάκα και Λάκκα. 

— Εγκατάσταση βιολογικού καθαρισμού κοντά στην κοίτη του ποτα¬ 
μού Δάφνωνα σε απόσταση 1.100 μέτρων από τη θάλασσα. 


γ) Ενεργειακό - τηλεπικοινωνιακό δίκτυο. 

— Επέκταση δικτύου ηλεκτροδότησης στις περιοχές επέκτασης του σχε¬ 
δίου. 

— Αντικατάσταση τηλεφωνικού κέντρου με νέο αυξημένης δυναμικό¬ 
τητας (1.600 τηλεφωνικές γραμμές). 

— Εγκατάσταση αναμεταδότη (ΕΡΤ 2) στην περιοχή Προφήτη Ηλία. 

— Τις προτάσεις για την ασφάλεια — προσταστία όπως φαίνονται στο 
χάρτη Π — 3.1.2,3.2,3.3. σε κλίμακα 1:5.000 και ειδικότερα: 

α) Πυροπροστασία 

— Κατασκευή πυροσβεστικών στομίων στους βασικούς αγωγούς του δι¬ 
κτύου ύδρευσης. 

β) Προστασία από σεισμό. 

— Πρόβλεψη χώρων για συγκέντρωση πληθυσμού σε περίπτωση σεισμού. 

γ) θεομηνίες. 

— Αντιπλημμυρικά έργα του ποταμού Δάφνωνα. 

Ε.— Τα απαραίτητα έργα για την ολοκλήρωση της εφαρμογής του Γ.Π.Σ. 
όπως φαίνονται στο χάρτη Π—4.1 και στον πίνακα έργων Π—4.1.2. 

Ζ.- Συνοπτικά αντίτυπα των παραπάνω έντεκα (11) χαρτών και τριών 
(3) πινάκων θεωρημένα από τον Προϊστάμενο της Δ/νσης Πολεοδομικών 
Εφαρμογών με την υπ’ αριθ. 16239/556/1987 πράξη του δημοσιεύο¬ 
νται στην Εφημερίδα της Κυβερνήσεως με την παρούσα απόφαση. 

2) Εντός της περιοχής του Γ.Π.Σ. και ειδικότερα στις εκτός σχεδίου 
περιοχές που περιλαμβάνονται σ’ αυτό, οικοδομικές άδειες που έχουν 
εκδοθεί με τις προγενέστερες ισχύουσες διατάξεις ή έχει υποβληθεί στην 
αρμόδια Πολεοδομική Αρχή ο πλήρης φάκελος με τα απαραίτητα για 
την έκδοσή τους στοιχεία μέχρι την ημερομηνία δημοσίευσης της παρού¬ 
σας εκτελούνται όπως εκδόθηκαν ή εκδίδονται βάσει των υποβληθέντων 
στοιχείων σε συνδυασμό με τις διατάξεις του Ν. 1577/85 «Γ.Ο.Κ.». 

3) Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Φεβρουάριου 1987 

Ο ΥΠΟΥΡΓΟΣ 

ΕΥΑΓ. ΚΟΥΛΟΥΜΠΗΣ 


ΟΙΚΙΣΜΟΣ [ ΛΕΩΝΙΔΙ ΠΙΝΑΚΑΣ Π-4.1.2 


ΠΡΟΫΠΟΛΟΓΙΣΜΟΣ ΕΡΓΩΝ ΟΙΚΙΣΤΙΚΗΣ ΑΝΑΠΤΥΞΗΣ 


Ί 

/ ά 

ΠΕΡΙΓΡΑΦΗ ΕΡΓΟΥ 

ΕΚΤΙΜΩ ΜΕΝΗ 
ΣΥΝΟΛΙΚΗ 

λΑπανη 

ΤΡΟΠΟΣ 

ΧΡΗΜ ΑΤΟΔΟΤ. 

ΠΑΡΑΤΗΡΗ) 

1 . 

Κατασκευή παραποτάμιου δρόμου βόρειας όχθης 

80.000.000 

Νομαρχιακό πρόγραμ. 


2 . 

Επέκταση λιμανιού Πλάκας 

70.000.000 

' ·· 

Εκπονείται η μελέτη 

3. 

Κατασκευή δικτύου ακαθάρτων 

150.000.000 

'· 

Εκπονείται η μελέτη 

4 , 

Επέκταση δικτύου ύδρευσης 

500.000 

Δήμος · 

Η αναγραχτό)ΐενη δαπάνη είναι 
νη που έχει προγραμματιστεί 
το 1985 

5. 

Επέκταση δικτύου άρδευσης 

1.000.000 



6 . 

Κατασκευή ξενώνα 

500.000 



7. 

Αγροτικής οδοποιία 

1.500.000 

" 

Η 

&. 

Συνέχιση εργασιών Δημαρχείου 

1.000.000 

" 

II 

9 , 

Αξιοποίηση γεώτρησης Αγ. Χαράλαμπος 

1.500.000 

■■ 


3 0 . 

ΛουτρίΗές εγκαταστάσεις στην Πλάκα 

1.500.000 


II 

1 

3. ΠΑϋΙΚΧΣ ΧΑΡΕΣ 

I 0 . Ι. αΟΕ 
I 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΑΠ/ΠΜ/50076 (2) 

Αναστολή οικ. εργασιών και χορήγησης οικ. αδειών στο οικ. τετράγωνο 
του Δήμου Καλαμαριάς (Ν. Θεσσαλονίκης) που περικλείεται από 
τους δρόμους Ιπποκράτους, Ιουστινιανού, Εμ. Παπά και θουκυδίδου 
για τη δημιουργία Νηπιαγωγείου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
' Εχοντας υπόψη: 

1. Τις διατάξεις του από 17.7.23 Ν. Δ/τος «περί σχεδίων πόλεων κλπ.» 
όπως μεταγενέστερα τροποποιήθηκαν και συμπληρώθηκαν και ειδικότερα το 
άρθρο 8. 

2: Τις διατάξεις του Ν. 1558/85 «Κυβέρνηση και Κυβερνητικά 
Όργανα» και ειδικότερα το άρθρο 23 (παρ. 1). 

3. Τις διατάξεις του Π. Δ/τος 183/86 «Έγκριση τροποποιήσεων 
και καθορισμός όρων και περιορισμών δόμησης από τους Νομάρχες». 

4. Τις διατάξεις του Ν. 1337/83 όπως τροποποιήθηκαν και συ¬ 
μπληρώθηκαν και ειδικότερα το άρθρο 33 όπως συμπληρώθηκε με 
το άρθρο 8 παρ. 15 του Ν. 1512/85. 

5. Την αριθ. ΔΠ/ΠΜ/18281/10.4.86 απόφασή μας για αναστολή 
οικ. εργασιών και χορήγησης οικ. αδειών στο Ο.Τ. του θέματος. 


6. Την αριθ. 421/86 απόφαση του Δημ. Συμβουλίου Καλαμαριάς 
για παράταση επί εξάμηνο της τρίμηνης αναστολής που επιβλήθηκε με 
την παραπάνω απόφασή μας. 

7. Το γεγονός ότι ο Δήμος Καλαμαριάς κίνησε τη διαδικασία 
χαρακτηρισμού του παραπάνω χώρου. 

8. Την από 12.11.86 γνωμοδότηση του Συμβουλίου Χ.Ο.Π. Ν. 
Θεσσαλονίκης (πράξη 810, συνεδρία 43/12.11.85), αποφασίζουμε: 

Αναστέλλονται για έξι (6) μήνες οι οικοδομικές εργασίες και η χορή¬ 
γηση οικοδομικών αδειών στο οικ. τετράγωνο που περικλείεται από 
τους δρόμους Ιπποκράτους, Ιουστινιανού, Εμμ. Παπά και θουκυδίδου 
εντός του εγκεκριμένου σχεδίου του Δήμου Καλαμαριάς όπως η περιοχή 
αυτή φαίνεται να περικλείεται με μπλε γραμμή στο σχετικό τοπογραφικό 
διάγραμμυχ 1:4.000 που θεωρήθηκε από το Δ/ντή Πολεοδομίας και 
που συνοπτικό (αντίτυπό του δημοσιεύεται μιε αυτή την απόφαση. 

Η απόφαση αυτή να δημοσιευθεί στην Εφημερίδα της Κυβερνή- 
σεως (άρθρο 1 του Ν. 1018/71) και η ισχύς της αρχίζει από την 
κοινοποίησή της στους ενδιαφερομένους, σύμφωνα με τις διατάξεις 
του άρθρου 37 του Ν. 3200/55. 

Θεσσαλονίκη, 2 Δεκεμβρίου 1986 
Ο Νομάρχης 
* Ν. ΠΙΝΑΚΙψΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΑΠ/ΠΜ/55607 (3) 

Αναστολή οιχ. εργασιών και χορήγησης οιχ. αδειών στο οιχ. τετράγωνο 

που περικλείεται από τους δρόμους Βιζύης, Δορυλαίου, Καλλιπόλεως 

χαι Καισαρείας στην Κάτω Τούμπα του Δήμου Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

' Εχοντας υπόψη: 

1. Τις διατάξεις του από 17.7.23 Ν. Δ/τος «περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα την παρ. 2 του άρθρου 8, όπως η παράγραφος αυτή προστέ¬ 
θηκε με το άρθρο 1 του Ν. 551/77 (ΦΕΚ 68/Α). 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» και ειδικότερα το άρθρο 23 (σύσταση Υπουργείου ΠΕΧΩΔΕ). 

3. Τις διατάξεις του Π. Δ/τος 183/86 «Έγκριση τροποποιήσεων και 
καθορισμός όρων και περιορισμών δόμησης από τους Νομάρχες» (ΦΕΚ 
70Α/5.6.86). 

4. Τις διατάξεις του Ν. 1337/83 (ΦΕΚ 33Α/14.3.83) όπως τροποποι¬ 
ήθηκαν και συμπληρώθηκαν και ειδικότερα το άρθρο 33 όπως συμπληρώ¬ 
θηκε με το άρθρο 8 παρ. 15 του Ν. 1512/85 (ΦΕΚ 4Α/11.1.85). 

5. Την αριθ. 639/86 απόφαση του Δημοτικού Συμβουλίου Θεσσαλονίκης 
με την οποία προτείνεται η τροποποίηση του εγκεκριμένου ρυμοτομικού 
σχεδίου στην Α' πάροδο τη; οδού Βιζΰης στο συνοικισμό Κάτω Τούμπας. 


6. Την από 9.12.86 εισήγηση της Δ/νσης Πολεοδομίας. 

7. Τη σύμφωνη γνωμοδότηση του Νομαρχιακού Συμβουλίου Χ.Ο.Π, 
του Νομού, όπως αυτή διατυπώνεται στην 972 πράξη της 47ης 
συνεδρίας 9.12.1986, αποφασίζουμε: 

Αναστέλλονται για έξι (6) μήνες οι οικοδομικές εργασίες και η χορή¬ 
γηση οικοδομικών αδειών στο οικ. τετράγωνο που περικΛίεται από 
τους δρόμους Βιζύης, Δορυλαίου, Καλλιπόλεως και Καισαρείας εντός 
του εγκεκριμένου σχεδίου του Δήμου Θεσσαλονίκης όπως η περιοχή 
αυτή φαίνεται να περικλείεται με μπλε γραμμή στο σχετικό τοπογραφικό 
διάγραμμα 1:5.000 που θεωρήθηκε από το Δ/ντή Πολεοδομίας και 
που συνοπτικό αντίτυπό του δημοσιεύεται με αυτή την απόφαση. 

, ■&· 

Η απόφαση αυτή να δημοσιευθεί στην Εφημερίδα της Κυβερνή- 

σεως (άρθρο 1 του Ν. 1018/71) και η ισχύς της αρχίζει από την 
κοινοποίησή της στους ενδιαφερομένους, σύμφωνα με τις διατάξεις 
του άρθρου 37 του Ν. 3200/55. 

Θεσσαλονίκη, 29 Ιανουάριου 1987 

Ο Αναπλ/τής Νομάρχη 
Γ. ΡΟΒΙΘΗΣ 

